Vastu Tips: वास्तु शास्त्र में दिशाओं और सकारात्मक ऊर्जा पर जोर दिया गया है। घर में सकारात्मकता बढ़ाने और नकारात्मकता को खत्म करने के लिए कुछ नियमों का पालन करना जरूरी है।
Vastu Tips: वास्तु शास्त्र में दिशाओं को विशेष महत्व दिया गया है। इतना ही नहीं सकारात्मक ऊर्जा पर जोर दिया गया है। घर में सकारात्मकता बढ़ाने और नकारात्मकता को खत्म करने के लिए कुछ नियमों का पालन करना जरूरी है। किसी भी चीज का वास्तु शास्त्र में सकारात्मक प्रभाव तभी दिखाई देता है। जब उसे सही जगह व सही दिशा में रखा जाए। उसी तरह वास्तु में पिरामिड का विशेष महत्व है। आइए जानते हैं कि घर में पिरामिड किस दिशा में फायदेमंद होता है।
पिरामिड के वास्तु लाभ
वास्तु विशेषज्ञों का मानना है कि घर में पिरामिड रखना शुभ होता है। इससे जहां परिवार के सदस्यों की आय में वृद्धि होती है। वहीं दूसरी ओर सकारात्मकता का विकास होता है। पिरामिड को हमेशा ऐसी जगह पर रखना चाहिए, जहां घर के लोग सबसे ज्यादा समय बिताएं।
ऐसा माना जाता है कि पिरामिड में काफी ऊर्जा होती है। इसलिए अगर कोई थका हुआ व्यक्ति पिरामिड के पास बैठ जाए तो उसकी सारी थकान दूर हो जाती है। या पिरामिड के आकार की वाली जगह, मंदिर आदि में बैठने के बाद भी व्यक्ति की थकान दूर हो जाती है। पिरामिड से व्यक्ति का मन शांत रहता है।
जानकारों का कहना है कि इसे सही दिशा में रखने से ही इसका सकारात्मक असर देखा जा सकता है। इसे उत्तर दिशा में रखने से आर्थिक लाभ होता है। और धीरे-धीरे व्यक्ति की आर्थिक स्थिति में सुधार होने लगता है। इतना ही नहीं यह मानसिक तनाव को भी दूर करता है।
कहा जाता है कि पिरामिड शरीर को नई शक्ति देता है। जिससे एकाग्रता बढ़ती है। पिरामिड रखने से काम करने का मन करता है। ऐसा माना जाता है कि क्रिस्टल का पिरामिड बच्चों की स्टडी टेबल पर रखना चाहिए।
वास्तु विशेषज्ञों का कहना है कि घर में चांदी, पीतल या तांबे का पिरामिड रखना शुभ होता है। लेकिन अगर आप इनमें से कुछ भी नहीं रख सकते हैं तो लकड़ी का पिरामिड भी रखा जा सकता है। लेकिन ध्यान रहे कि कभी भी लोहे, एल्युमिनियम या प्लास्टिक का पिरामिड न रखें। वहीं पिरामिड की तस्वीर भी न लगाएं। इसका कोई फायदा नहीं है।